# Channel nº4

Channel n.º4 era un magazín de televisió produït per Gestmusic Endemol per a la cadena espanyola Cuatro, que el va estrenar el 8 de novembre de 2005, coincidint amb l'inici de les seves emissions.
El programa s'emetia de dilluns a divendres a partir de les 16.45h, presentat per Boris Izaguirre i Ana García-Siñeriz. Era codirigit des dels seus inicis per Amparo Miralles i Jorge Salvador, encara que aquest últim va deixar el càrrec en la temporada 2007/2008. La subdirecció era a càrrec de Jordi Roca, qui va ser un dels creadors del programa. La seva última emissió es va produir el 22 de febrer de 2008 després de tres temporades i 500 programes.

## Format

Channel n.º4 era un magazín que abordava l'actualitat des de diferents perspectives: tertúlies i taules de debat, entrevistes a personalitats, reporters en directe i seccions temàtiques fixes com a cuina o nutrició.

## Seccions i col·laboradors

* Mesa de mujeres amb Vicky Martín Berrocal, Paola Dominguín, Rosetta Forner, Bibiana Fernández, Adriana Lavat i Teté Delgado.
* Mesa de hombres amb Pablo Motos, Alonso Caparrós i Joan Enric Garde.
* Mesa de sociedad amb Rosa Villacastín, Amalia Enríquez, David Ruiz, Pepe Colubi, Antonio Albert, Karmele Izaguirre, Marta Gutiérrez i Cristina Fallarás.
* Un café con... a cargo de Susana Molina.
* Consultorio sentimental a càrrec de Vicky Martín Berrocal i Bibiana Fernández.
* Guerra de sexos amb Silvia Tarragona i Luís Amiguet.
* Crónica de sucesos a càrrec d'Alfonso Egea, Jerónimo Boloix, Cristina Almeida, José María Fuster, José Cabrera Forneiro, Paloma Gómez Borrero, Pilar Rahola, Maika Navarro, Bruno Cardeñosa i Josep Guijarro.
* Cocina a càrrec de Darío Barrio.
* Nutrición a càrrec de la Doctora Folch.
* Denuncia ciudadana a càrrec de Ana García Lozano.
* Haciendo amigos a càrrec de Risto Mejide.
* Espais d'humor a càrrec de Juan Carlos Ortega, Paz Padilla, Carlos Latre.
* Reporters del programa: Maik Alexandre i Raúl Gómez.
Altres col·laboradors i contertulians habituals que han passat pel programa: Carolina Ferre, Llum Barrera, Esther Arroyo, Miqui Puig.

## Channel Fresh

L'estiu de 2007 Channel n.º4 va ser substituït pel programa Channel Fresh, amb un format molt similar presentat per Josep Lobató i Susana Molina. El programa incorporava com a col·laboradors Valerio Pino, Mónica Pérez, Espido Freire i Óscar Higares. Es va estrenar el 23 de juliol de 2007 però dues setmanes més tard, el 3 d'agost, el programa va ser retirat després d'un progressiu descens d'audiència.

## Audiències

* Audiència mitjana primera temporada (2005-2006): 462.000 espectadors i 4,9% de quota de pantalla
* Audiència mitjana segona temporada (2006-2007): 570.000 espectadors i 6,4% de quota de pantalla
* Audiència mitjana de Channel Fresh (estiu 2007): 412.000 espectadors i 4,5% de quota de pantalla
* Audiència mitjana tercera temporada (2007-2008): 562.000 espectadors i 5,7% de quota de pantalla

## Premis

* TP d'Or 2006 en la categoria Magazín
* Micròfon d'Or 2007 en la categoria televisió

## Referències

* ↑ «'Channel n.º 4' echa el cierre». [Consulta: 10 febrer 2008].
* ↑ FormulaTV.com. «Cuatro retira 'Channel fresh' debido a sus bajos registros de audiencia». [Consulta: 10 febrer 2008].

## Enllaços externs

* Web oficial de Channel n.º4 Arxivat 2009-02-15 a Wayback Machine.
* Web oficial de Channel Fresh